ΨΗΦΙΣΜΑ ΤΟΥ ΣΥΜΒΟΥΛΙΟΥτης 15ης Δεκεμβρίου 1986για την ένταξη της καταναλωτικής πολιτικής στις άλλες κοινές πολιτικές(87/C 3/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, Εκτιμώντας: ότι το ψήφισμα του Συμβουλίου της 23ης Ιουνίου 1986 για τις μελλοντικές κατευθύνσεις της πολιτικής της Ευρωπαϊκής Οικονομικής Κοινότητας για την προστασία και προαγωγή των συμφερόντων των καταναλωτών (1) , προβλέπει ότι οι νομοθετικές προτάσεις θα πρέπει να αφορούν κατά κύριο λόγο τομείς οι οποίοι έχουν κοινοτική διάσταση 7 ότι το ίδιο ψήφισμα θεωρεί σημαντικό βήμα προς την «Ευρώπη των πολιτών», το στόχο να δοθεί όλο και μεγαλύτερη δυνατότητα στους καταναλωτές να επωφεληθούν από την κοινοτική αγορά 7 ότι το ίδιο ψήφισμα τονίζει τη σημασία προώθησης και άλλων μεθόδων αντιμετώπισης, εκτός από τη θέσπιση κανόνων, όταν οι μέθοδοι αυτές προσφέρουν αποτελεσματικά μέσα επίτευξης σημαντικής προόδου 7 ότι το ίδιο φήφισμα εγκρίνει το στόχο να λαμβάνονται περισσότερο υπόψη τα συμφέροντα των καταναλωτών στις άλλες κοινοτικές πολιτικές, ιδίως σε όσες αφορούν την ολοκλήρωση της εσωτερικής αγοράς και ιδιαίτερα την πολιτική για τη βελτίωση της ποιότητας των προϊόντων και των υπηρεσιών, τη γεωργική πολιτική, τον ανταγωνισμό και τις μεταφορες 7 ότι είναι επομένως σημαντικό να ληφθούν εγκαίρως μέτρα για την επίτευξη αυτών των στόχων, τα οποία θα ενισχύ- σουν σημαντικά την οικονομική και κοινωνική συνοχή της Κοινότητας 7 ότι η Επιτροπή έχει υποβάλει ανακοίνωση στο Συμβούλιο με τίτλο «Ενταξη της πολιτικής σε θέματα καταναλωτών στις άλλες κοινές πολιτικές» 7 1. Εκφράζει την ικανοποίησή του για την υποβολή της ανακοίνωσης της Επιτροπής και διαπιστώνει με ενδιαφέρον αφενός ότι η έκθεση εξετάζει διάφορους τρόπους για να λαμβάνονται υπόψη μελλοντικά τα συμφέροντα των καταναλωτών σε διάφορους τομείς της κοινοτικής πολιτικής, και αφετέρου, ότι αναλύει τις δυνατότητες που έχουν οι καταναλωτές ή οι εκπρόσωποί τους να κάνουν γνωστές τις απόψεις τους. 2. Με την επιφύλαξη της περαιτέρω εξέτασης των επιμέρους κατευθυντηρίων γραμμών που προτείνει η ανακοίνωση, Υποστηρίζει την άποψη της Επιτροπής ότι τα συμφέροντα των καταναλωτών πρέπει να λαμβάνονται καλύτερα υπόψη κατά την κατάρτιση των προτάσεων που μπορεί να επηρεάζουν τα συμφέροντα αυτά, λαμβανομένης δεόντως υπόψη της ιδιαιτερότητας του αντίστοιχου τομέα πολιτικής. 3. Εκφράζει την ικανοποίησή του για την απόφαση της Επιτροπής να προβεί σε ενίσχυση των εσωτερικών συντονιστικών διαδικασιών της προκειμένου να εξασφαλιστεί η επίτευξη αυτού του στόχου. 4. Καλεί την Επιτροπή να επεκτείνει τις προσπάθειες αυτές στη διεύρυνση των επιπτώσεων που θα έχουν οι προτάσεις της στις τιμές και την ποιότητα των αγαθών και υπηρεσιών και στο βαθμό ασφάλειας που αυτά παρέχουν, στην έκταση των δυνατοτήτων επιλογής που διαθέτει ο καταναλωτής και στις συνθήκες ανταγωνισμού που επικρατούν στην αγορά 7 να προβεί σε σχετικές διαβουλεύσεις με τις οργανώσεις των καταναλωτών, όπου αυτό θεωρείται απαραίτητο 7 και να βεβαιώνει, για κάθε πρόταση αυτού του είδους, ότι οι παράγοντες αυτοί ελήφθησαν υπόψη. 5. Θεωρεί ότι η εκπροσώπηση των συμφερόντων των καταναλωτών θα πρέπει να λαμβάνεται υπόψη όταν αποφασίζεται η σύνθεση της Οικονομικής και Κοινωνικής Επιτροπής, και ότι θα πρέπει να υπάρχει η κατάλληλη συμμετοχή αντιπροσωπευτικών ομάδων των καταναλωτών στις εργασίες των εθνικών και διεθνών οργανισμών τυποποίησης, όταν συζητούνται πρότυπα σχετικά με καταναλωτικά προϊόντα. 6. Υπενθυμίζει στην Επιτροπή ότι πρέπει να εξασφαλίζει τις κατάλληλες προϋποθέσεις ώστε να ζητείται η γνώμη των καταναλωτών κατά τρόπο αποτελεσματικό και δεόντως αντιπροσωπευτικό σχετικά με τα θέματα που επηρεάζουν τα συμφέροντά τους, ούτως ώστε οι προτεραιότητες των καταναλωτών να κατέχουν ανάλογη θέση στο έργο της Κοινότητας, και Σημειώνει ότι η Επιτροπή θα παρακολουθεί την εξέλιξη των θεμάτων αυτών. 7. Υποστηρίζει την πρόταση της Επιτροπής να υποβάλει σε τακτά χρονικά διαστήματα έκθεση στο Συμβούλιο για την πρόοδο που σημειώθηκε όσον αφορά την καλύτερη ένταξη της πολιτικής σε θέματα καταναλωτών στις άλλες πολιτικές της Κοινότητας, περιλαμβανομένου και του συνόλου των θεμάτων που αποτελούν αντικείμενο του πσρόντος ψηφίσματος και Ζητεί να σημπληρωθεί η πρώτη έκθεση στο τέλος του 1987. 8. Αποφασίζει να συνεχιστούν οι συζητήσεις με την Επιτροπή στα πλαίσια των αρμοδίων οργάνων του Συμβουλίου για τα θέματα που θίγει το παρόν ψήφισμα καθώς και το ψήφισμα του Συμβουλίου της 23ης Ιουνίου 1986. (1) ΕΕ αριθ. Ψ167 της 5. 7. 1986, σ. 1.